google/wiki40b huggingface dataset:
Αποσφαλματωτής

Χαρακτηριστικά

Συνήθως, οι αποσφαλματωτές προσφέρουν στο ανώτατο επίπεδό τους έναν επεξεργαστή ερωτημάτων (query processor), έναν αναλυτή συμβόλων (symbol resolver), έναν διερμηνέα εκφράσεων (expression interpreter), και μια διεπαφή υποστήριξης για τον εντοπισμό σφαλμάτων. Προσφέρουν, επίσης, πιο εξελιγμένες λειτουργίες όπως η εκτέλεση ενός προγράμματος βήμα προς βήμα (single-stepping ή program animation), η διακοπή (breaking) (παύση του προγράμματος για να εξετάσουμε την τρέχουσα κατάσταση) σε κάποιο συμβάν ή καθορισμένη εντολή με τη βοήθεια ενός breakpoint, και η παρακολούθηση των τιμών των μεταβλητών. Μερικά προγράμματα εντοπισμού σφαλμάτων έχουν τη δυνατότητα να τροποποιήσουν την κατάσταση του προγράμματος ενώ αυτό εκτελείται. Μπορεί επίσης να είναι δυνατό να συνεχιστεί η εκτέλεση σε μια διαφορετική θέση - εντολή στο πρόγραμμα ώστε να προσπελαστεί ένα σημείο ανεπιθύμητου τερματισμού (crash) ή λογικού λάθους.
Η ίδια λειτουργικότητα που καθιστά έναν αποσφαλματωτή χρήσιμο στην εξάλειψη σφαλμάτων στον κώδικα επιτρέπει να χρησιμοποιηθεί ως εργαλείο software cracking, προκειμένου να αποφευχθούν η προστασία κατά της αντιγραφής (copy protection), η διαχείριση ψηφιακών δικαιωμάτων, και άλλα χαρακτηριστικά προστασίας λογισμικού. Συχνά το καθιστά επίσης χρήσιμο ως γενικό εργαλείο επαλήθευσης, κάλυψης σφαλμάτων και ανάλυσης απόδοσης, ειδικά αν παρουσιάζει τα μήκη των μονοπατιών εντολών (instruction path) του προγράμματος.
Αρχαία ελληνικά ουσιαστικά

Στην αρχαία ελληνική γλώσσα, όλα τα ουσιαστικά ταξινομούνται σύμφωνα με το γραμματικό γένος (αρσενικό, θηλυκό ή ουδέτερο) και χρησιμοποιούνται σε έναν αριθμό (ενικός, δυϊκός ή πληθυντικός). Σύμφωνα με τη λειτουργία τους σε μια πρόταση, η μορφή τους αλλάζει σε μία από τις πέντε πτώσεις (ονομαστική, γενική, δοτική, αιτιατική ή κλητική). Το σύνολο των μορφών που θα πάρει ένα ουσιαστικό για κάθε πτώση και αριθμό καθορίζεται από την κλίση που ακολουθεί.

Πτώσεις

Οι πέντε πτώσεις των αρχαίων ελληνικών έκαστες έχουν διαφορετικές λειτουργίες.
Καλοί Λιμένες Ηρακλείου

Ιστορικά στοιχεία

Η ονομασία του χωριού είναι αρχαιότατη και μάλιστα αναφέρεται στις Πράξεις των Αποστόλων (27,8), διότι στο σημείο αυτό αποβιβάστηκε ο Απόστολος Παύλος, όταν μεταφερόταν στη Ρώμη.
Την περίοδο της Ενετοκρατίας διάφορα ξένα πλοία διενεργούσαν από τους Καλούς Λιμένες λαθρεμπόριο και αυτό αναφέρεται από τον Φραντσέσκο Μπαζιλικάτα.Όπως αναφέρει ο Αγγλος περιηγητής Σπρατ που επισκευτηκε τους καλούς λιμένες στα 1865, η περιοχή, συμπεριλαμβανομένου και του φυσικού λιμένα, ανήκε στην ιερά μονη Oδηγητρίας . Η μονή αυτή βρισκεται μερικά χιλιομετρά βόρεια του όρμου. Μάλιστα ο ηγούμενος της μονής ηταν υποχρεωμένος να διατηρεί στον όρμο φυλάκιο επανδρωμένο με προσωπικό της μονής και να ενημερώνει την τοπική αρχή για οποιαδήποτε κινηση πλοίου.
Στα ανατολικά του σημερινού οικισμού βρίσκονται στην περιοχή Χρυσοστόμου τα ερείπια της αρχαίας πόλης Λασαία. Η τελευταία άκμασε στα ρωμαϊκά χρόνια και ήταν λιμένας της Γόρτυνας. Η πόλη αυτή αναφέρεται στο ρωμαϊκό νόμισμα ως Θάλασσα  και αλλού με τα ονόματα Άλασα και Λασός.  Η θέση της Λασαίας διαπιστώνεται και στο έργο του Άγγλου Σπρατ. O Σπρατ αγόρασε στην περιοχή δαχτυλίδι από χρυσάφι που έγραφε επάνω "Τρυφηνία". Πιθανότατα έχει σχέση με το όνομα της γυναίκας στην οποία στέλνει χαιρετισμούς ο Απόστολος Παύλος, που ονομαζόταν Τρύφαινα.

Μακριά Άμμος

Η Μακριά Άμμος είναι παραλία ανατολικά των Καλών Λιμένων με μήκος μεγαλύτερο από ένα χιλιόμετρο. Ειναι γνωστή και ως Αρμυρίκια (τα) η Δεντρά  (τα) η ακόμα και ως Σισσαμόλακος, ενά τοπωνύμιο που επιβιώνει από την ενετική εποχή και υποδηλώνει την καλλιέργεια σουσσαμιού στην γύρω περιοχή.
Χένρι Πέρσι, 4ος κόμης του Νορθάμπερλαντ

Αποκατάσταση των τίτλων

Η σύζυγος του Ματθίλδη Ερμπέρ πριν από τον Χένρι είχε αρραβωνιαστεί τον Ερρίκο Τυδώρ που σφετερίστηκε τον θρόνο (1485) ως Ερρίκος Ζ΄ της Αγγλίας. Ο πατέρας του πιστός οπαδός του Οίκου του Λάνκαστερ, σκοτώθηκε στις 29 Μαρτίου 1461 στην μάχη του Τάουτον. Η κομητεία της Νορθάμπερλαντ κατασχέθηκε από τους Υορκιστές νικητές, ο Χένρι Πέρσι φυλακίστηκε στην ιπτάμενη φυλακή και αργότερα μεταφέρθηκε στον Πύργο του Λονδίνου (1464).
Ο Τζων Νέβιλ, 1ος μαρκήσιος του Μόνταγκιου έγινε στην θέση του Πέρσι κόμης του Νορθάμπερλαντ (1465). Ο Χένρι Πέρσι ορκίστηκε πίστη στον Εδουάρδο Δ΄ και ελευθερώθηκε (1469), συγχωρέθηκε από τον βασιλιά και πήρε πίσω τους τίτλους του, o Τζων Νέβιλ πήρε σαν αποζημίωση τον τίτλο του μαρκήσιου του Μόνταγκιου (1470) αλλά η επαναφορά των τίτλων στον Πέρσι καθυστέρησε από το Κοινοβούλιο μέχρι το 1473. Ο Χένρι Πέρσι, 4ος κόμης του Νορθάμπερλαντ έγινε μέλος του Τάγματος της Περικνημίδας (1474). Τα επόμενα 12 χρόνια ο Νορθάμπερλαντ απέκτησε ισχυρές κυβερνητικές θέσεις στην βόρεια Αγγλία και έγινε Φύλακας των Ανατολικών Μαρς που ήταν παραδοσιακός τίτλος της οικογένειας.

Μάχη του Μπόσγουορθ

Διορίστηκε διοικητής της οπισθοφυλακής των Υορκιστών στην μάχη του Μπόσγουορθ που έγινε στις 22 Αυγούστου 1485 αλλά δεν εμφανίστηκε, η απουσία του είχε σημαντικό ρόλο στην συντριβή και τον θάνατο του Ριχάρδου Γ΄, πολλοί ιστορικοί υποπτεύονται ότι τον πρόδωσε για χάρη του Ερρίκου Τυδώρ. Μια εναλλακτική εξήγηση είναι ότι επειδή βρισκόταν στα μετόπισθεν δεν μπορούσε να αναλάβει δράση πριν σκοτωθεί ο Ριχάρδος Γ΄. Ο Χένρι Πέρσι συνελήφθη μαζί με τον Ραλφ Νέβιλ, 3ο κόμη του Γουέστμορλαντ και τον Τόμας Χάουαρντ, 2ο δούκα του Νόρφολκ, φυλακίστηκε μερικούς μήνες αλλά στην συνέχεια δήλωσε πάλι πίστη και στον νέο βασιλιά. Ο Ερρίκος Ζ΄ τον απελευθέρωσε σαν επιβράβευση για την καλή του συμπεριφορά, αποκαταστάθηκε στους τίτλους και τα εδάφη του και συμμετείχε σε πολλές αποστολές του στέμματος κάτι που δείχνει ότι του είχε μεγάλη εμπιστυσύνη.

Θάνατος

Ο Ερρίκος Ζ΄ της Αγγλίας συμμάχησε με την Άννα της Βρετάνης εναντίον του Κάρολου Η΄ της Γαλλίας και έβαλε ψηλούς φόρους για να καλύψει τις ανάγκες της εκστρατείας. Την ίδια εποχή τον Απρίλιο του 1489 ο Νορθάμπερλαντ βρισκόταν στα κτήματα του στην Γιορκσάιρ. Ο Σερ Τζων Έγκρεμοντ του Γιορκσάιρ οργάνωσε επανάσταση εναντίον του βασιλιά για την ψηλή φορολογία που έμεινε γνωστή σαν "Επανάσταση του Γιορκσάιρ", ο Χένρι Πέρσι που ήταν ένας από τους στόχους των επαναστατών θανατώθηκε. Η ταφή του έγινε στην μονή του Μπέβερλι.
Στέφανος Αναστασιάδης

Βιογραφικά στοιχεία

Γεννήθηκε στη Λάρισα και σπούδασε νομικά στο Πανεπιστήμιο Αθηνών. Ιδιώτευσε ως δικηγόρος στην Αθήνα και την Λάρισα.
Εξελέγη σε επαναληπτική εκλογή στις 16 Ιουνίου 1913 βουλευτής Λάρισας και επανεξελέγη στις εκλογές του 1923 και του 1928.
Υδρόγειος σφαίρα του Γιοχάνες Σένερ

Ιστορική αναδρομή

Ο Σένερ άρχισε να κατασκευάζει υδρόγειες σφαίρες από το 1515. Η υδρόγειος αυτή είναι η πιο επιτυχημένη από αυτές που κατασκεύασε.

Περιγραφή

Είναι ξύλινη και έχει διάμετρο 35,5 εκατοστά. Περιέχει γεωγραφικές γνώσεις που έλαβε ο Σένερ από γερμανικές και πορτογαλικές πηγές. Η Βόρειος και η Νότιος Αμερική αποδίδονται ως μεγάλα νησιά και φέρουν τις επιγραφές «Terra de Cuba» για τη βόρεια και «America vel Brasilia sive Papagalli Terra» («Αμερική ή Βραζιλία, ή χώρα των παπαγάλων») για τη νότια Αμερική. Η Ιαπωνία είναι εσφαλμένα πολύ κοντά στην βόρεια Αμερική. Η Νέα Γη επιγράφεται με τις λέξεις «Terra Corte Realis». Δίπλα από τη νότια Αμερική υπάρχει άλλο ένα νησί που επιγράφεται με το όνομα «Brasilia Inferior». Ιδιαίτερο ενδιαφέρον παρουσιάζει η λεπτομέρεια του Πορθμού του Μαγγελάνου, τον οποίο ο Σέρερ γνώριζε ήδη από το 1515.
Ισμαΐλι ΣΚ

Υποστηρικτές

Μία από τις μεγαλύτερες λέσχες υποστηρικτών ονομάζεται التنانين الصفراء (Κίτρινοι Δράκοι). Οι οπαδοί της ομάδας κατάγονται συνήθως από την περιοχή του καναλιού του Σουέζ και την μετέπειτα μετεγκατάστασή τους λόγω της κρίσης του Σουέζ, η οποία προκάλεσε εντάσεις με τους οπαδούς του συλλόγου του Καΐρου, της Αλ Αχλί.
Λίπαξος

Η Λίπαξος ήταν αρχαία ελληνική πόλις (πόλη-κράτος) στην Χαλκιδική της αρχαία Μακεδονίας. Αναφέρεται από τον Ηρόδοτο ως μία εκ των πόλεων—μαζί με τις Κώμβρεια, Λίσαια, Γίγωνος, Κάμψα, Σμίλα, Αίνεια—ευρισκόμενων στην περιοχή του Θερμαϊκού Κόλπου, εντός περιοχής γνωστής ως Κρουσίδα, πλησίον της χερσονήσου της Παλλήνης, όπου ο Ξέρξης στρατολόγησε στρατεύματα κατά την εκστρατεία του έτους 480 ΠΚΕ στην Ελλάδα.
Η ακριβής τοποθεσία της δεν έχει ακόμη ταυτοποιηθεί.
Σίντχι Τσαράν

Πρώτα χρόνια

Οι πρόγονοι του Σίντχι Τσαράν μεταφέρθηκαν στο Ομπαχάλ του Κατμαντού από το Μπακταπούρ. Ο πατέρας του Μπίσνου Τσαράν (μυθιστοριογράφος) εργάστηκε στην κυβέρνηση και έγραψε μυθιστορήματα όπως το "Σουμάτι" και "Μπισμαπρατίγκια". Κατά τη διάρκεια της υπηρεσίας του, μεταφέρθηκε στην Οχαλντούνγκα στο ανατολικό Νεπάλ όπου ο Σίντχι Τσαράν γεννήθηκε στις 9 Τζέσθα 1969 Β.Σ. και πέρασε την παιδική του ηλικία. Η μητέρα του Σίντχι Τσαράν ήταν η Νιρ Κουμάρι Σρέσθα. Το 1919, όταν ήταν επτά ετών, η οικογένεια επέστρεψε στο Κατμαντού.
Ο Σίντχι Τσαράν σπούδασε στο γυμνάσιο Ντουρμπάρ. Μια μέρα το 1926, είδε έναν ηλικιωμένο άνδρα να κάμπτεται πάνω από το γράψιμό του σε ένα κατάστημα στο Καμαλάτσχι κοντά στο σχολείο του. Ο γέρος ήταν ο διάσημος νεπαλέζος ποιητής του Νεπάλ Σίντχι Ντας Αματίγια. Ο Σίντχι Τσαράν τον θεώρησε ως τον γκουρού του.

Στην φυλακή

Το 1940, ο Σίντχι Τσαράν κατηγορήθηκε για καταπάτηση από το καθεστώς των Ράνα και καταδικάστηκε σε 18 χρόνια φυλάκισης για ένα ποίημα που είχε γράψει στη Νεπάλ Μπάσα. Περιείχε τη γραμμή "Χωρίς επανάσταση, δεν μπορεί να υπάρξει σωστή ειρήνη".
Πολλοί ποιητές, εκτός από πολιτικούς ακτιβιστές, είχαν καταπιεστεί μαζί με τον Σίντχι Τσαράν. Οι συγκρατούμενοί του στη φυλακή περιλάμβαναν τους συγγραφείς Τσιτταντάρ Χριντάγια, Φάττε Μπαχαντούρ Σινγκ και Ντάρμα Ράτνα Γιάμι, καθώς και τον καλλιτέχνη Τσάντρα Μαν Σινγκ Μάσκεϊ. Ο περιορισμός των συγγραφέων οδήγησε σε μια δημιουργική ανατίναξη, με πολλούς από αυτούς, συμπεριλαμβανομένου του Σίντχι Τσαράν, παράγοντας έπη.
Ο πατέρας του Σίντχι Τσαράν πέθανε ενώ ήταν στη φυλακή, αλλά δεν του επιτρεπόταν να εκτελέσει τις τελευταίες τελετουργίες. Η θλίψη τον οδήγησε να συνθέσει ποίηση γεμάτη από αγωνία. Ο Σίντχι Τσαράν αποφυλακίστηκε το 1945.

Δημοσιογραφία

Ο Σίντχι Τσαράν εργάστηκε επίσης ως δημοσιογράφος. Ήταν ο αρχισυντάκτης της πρώτης καθημερινής εφημερίδας Awaj του Νεπάλ που ξεκίνησε στις 19 Φεβρουαρίου 1951, μια μέρα μετά την ανατροπή των Ράνα σε επανάσταση. Σχετιζόταν επίσης με το Sharada, ένα λογοτεχνικό περιοδικό, και τη Gorkhapatra, η οποία τότε ήταν διεβδομαδιαία εφημερίδα.

Τιμές

Το 1993, το Τμήμα Ταχυδρομικών Υπηρεσιών του Νεπάλ εξέδωσε αναμνηστική γραμματόσημο με πορτρέτο του Σρέσθα για να τιμήσει τη συμβολή του στη νεπαλική λογοτεχνία. Ένας αυτοκινητόδρομος στο ανατολικό Νεπάλ που οδηγεί στην Οχαλντούνγκα έχει ονομαστεί Αυτοκινητόδρομος Σίντχι Τσαράν.
Μαμωνάς

Η λέξη Μαμωνάς απαντά τέσσερις φορές στην Καινή Διαθήκη και είναι αραμαϊκής προέλευσης, πιθανότατα από τη ρίζα «’mn» που σημαίνει "αυτό το οποίο κάποιος εμπιστεύεται". Η λέξη δεν εμφανίζεται στην Παλαιά Διαθήκη, όμως σε εβραϊκά κείμενα χρησιμοποιείται με τις έννοιες "πόρος", "κέρδος" (κυρίως το ανέντιμο), "αποζημίωση", ""λύτρα" ή "δωροδοκία", δίνοντας πάντα την αίσθηση του αναξιοπρεπούς και αποτελώντας στόχο ηθικής επίκρισης. Λέξεις παρόμοιες του μασοριτικού, εβραϊκού κειμένου της Π.Δ. (όπως στα Ψαλμ. 37,3 και ίσως Ησ. 33,6), αποδίδονται στη Μετάφραση των Εβδομήκοντα ως "πλούτος ή αργύριον".
Η θεολογική σημασία του όρου σχετίζεται με την πλεονεξία και προσκόλλησης στα υλικά αγαθά. Κατά την Καινή Διαθήκη Η αξία των φθαρτών αγαθών είναι μειωμένη κάτω από το πρίσμα της μέλλουσας ζωής (Λουκ. 6,20.24), και ο Μαμωνάς είναι άδικος, αλλά και ψεύτης και απατηλός, αφού είναι μωρία να στηρίζεται κανείς σε φθαρτά αγαθά τα οποία ο χρόνος αφανίζει και ο θάνατος αχρηστεύει (Ματθ. 6,19-20).
Σύμφωνα με τους Πατέρες της Εκκλησίας, η κατηγορία της πλεονεξίας απευθύνεται όχι στους "πλουτούντας" αλλά στους "δουλεύοντας", δηλ. αυτούς που υπηρετούν τον πλούτο (Ιωάννης ο Χρυσόστομος), καθώς υπήρξαν ευσεβείς οι οποίοι "πλούσιοι μεν ήσαν, αλλ' ου τω πλούτω εδούλευον" προσφέροντας αυτόν σε εκείνους που είχαν ανάγκη (Ευθύμιος ο Ζιγαβηνός). Απαραίτητη προϋπόθεση, ο πλούτος αυτός να μην είναι "εξ αρπαγής" (Ιωάννης ο Χρυσόστομος).
Νικόλαος Βώκος

Βιογραφία

Ήταν γιος του Εμμανουήλ Μιαούλη και εγγονός του διάσημου αγωνιστή της Ελληνικής Επανάστασης, Ανδρέα. Γράφτηκε αρχικά για σπουδές στην Σχολή Ευελπίδων, αλλά γρήγορα την εγκατέλειψε για σπουδάσει ζωγραφική στο Σχολείον των Τεχνών (την μετέπειτα Ανωτάτη Σχολή Καλών Τεχνών) κατά την περίοδο 1874–1878. Το 1885, μετά από διαγωνισμό, έλαβε υποτροφία για να συνεχίσει τις σπουδές του στο Μόναχο με δασκάλους τον Νικόλαο Γύζη, τον Λούντβιχ Λαίφτς (Ludwig Löfftz) και τον Ανδρέα Μύλλερ (Andreas Müller). Στο Μόναχο παρέμεινε επί 16 χρόνια διατηρώντας σχολή ζωγραφικής μέχρι που ασθένησε. Επέστρεψε το 1902 στην Ελλάδα όπου και πέθανε λίγους μήνες αργότερα. Συμμετείχε σε σχετικά λίγες εκθέσεις στην Ελλάδα και στο εξωτερικό: Μόναχο (1898), Παρίσι (1900), Αθήνα (Έκθεση των Ολυμπίων το 1875 και το 1888, Σύλλογος Παρνασσός το 1901 κλπ), κ.ά. Απέσπασε χάλκινο το 1888 στο διαγωνισμό των Ολυμπίων και το αργυρό μετάλλιο σε έκθεση σκαριφημάτων που διοργάνωσε ο Σύλλογος Παρνασσός.

Τεχνοτροπία

Ως ζωγράφος καταπιάστηκε με όλα τα θέματα: ηθογραφίες, τοπιογραφίες, προσωπογραφίες, αγιογραφίες (Αγία Ειρήνη Αθηνών, Μητρόπολη Ύδρας), διακρίθηκε ωστόσο για τις πολύ ρεαλιστικές νεκρές φύσεις κατά κύριο λόγο με θαλασσινά (ψάρια και όστρακα). Μεταξύ των βραβευθέντων έργων του ονομαστά υπήρξαν ο Ιχθυοπώλης (Βραβείο Σικάγου) και το Επιτραπέζιον, που κόσμησε τα Ανάκτορα του Αντιβασιλέως της Βαυαρίας Λουιτπόλδου.
Γήινος πλανήτης

Γήινος πλανήτης, τελλουρικός πλανήτης ή βραχώδης πλανήτης είναι ο πλανήτης που αποτελείται κυρίως από πυριτικά πετρώματα ή μέταλλα. Μέσα στο Ηλιακό Σύστημα, οι γήινοι πλανήτες είναι οι εσωτερικοί πλανήτες που είναι πλησιέστεροι προς τον Ήλιο, δηλαδή ο Ερμής, η Αφροδίτη, η Γη και ο Άρης. Ο όρος "τελλουρικός πλανήτης" προέρχεται από τη λατινική λέξη για τη Γη (Tellus), και ονομάστηκαν έτσι επειδή αυτοί οι πλανήτες, από άποψη δομής, είναι "παρόμοιοι με τη Γη".
Οι γήινοι πλανήτες έχουν σταθερή πλανητική επιφάνεια, κάνοντάς τους ουσιαστικά διαφορετικούς από τους μεγαλύτερους γιγάντιους πλανήτες, οι οποίοι αποτελούνται κυρίως από κάποιο συνδυασμό υδρογόνου, ηλίου και νερού που υπάρχει σε διάφορες φυσικές καταστάσεις.

Δομή

Όλοι οι γήινοι πλανήτες στο Ηλιακό Σύστημα έχουν τον ίδιο βασικό τύπο δομής, όπως έναν κεντρικό μεταλλικό πυρήνα, κυρίως σιδήρου, με περιβαλλόμενο πυριτικό μανδύα. Η Σελήνη είναι παρόμοια, αλλά έχει πολύ μικρότερο πυρήνα σιδήρου. Η Ιώ και η Ευρώπη είναι επίσης δορυφόροι που έχουν εσωτερικές δομές παρόμοιες με εκείνες των γήινων πλανητών. Οι γήινοι πλανήτες μπορούν να έχουν φαράγγια, κρατήρες, βουνά, ηφαίστεια και άλλες δομές επιφάνειας, ανάλογα με την παρουσία νερού και τεκτονικής δραστηριότητας. Οι γήινοι πλανήτες έχουν δευτερεύουσες ατμόσφαιρες που παράγονται μέσω της ηφαιστειότητας ή των κομητικών συγκρούσεων, σε αντίθεση με τους γιγάντιους πλανήτες, των οποίων οι ατμόσφαιρες είναι πρωτεύοντες, που συλλαμβάνονται απευθείας από το αρχικό ηλιακό νεφέλωμα.
Μάτι του Ώρου

Το Μάτι του Ώρου ή και ουτζάτ είναι ένα αρχαίο Αιγυπτιακό σύμβολο προστασίας, βασιλικής εξουσίας και καλής υγείας. Το μάτι προσωποποιείται στην θεά Ουατζέτ (ή και Ουατζάτ ή Ουτζάτ ή  Βουτώ ή Ουτώ – και στα αγγλικά επίσης Uadjet, Wedjoyet, και Edjo). Το Μάτι του Ώρου είναι παρόμοιο με το Μάτι του Ρα, που ανήκει σε διαφορετικό θεό, το Ρα, αλλά αντιπροσωπεύει πολλές από τις ίδιες έννοιες.   
Το όνομα Ουατζέτ προέρχεται από το "wadj" (ουάτζ) που σημαίνει  "πράσινο", εξ’ ού και "η πράσινη", γνωστό στους Έλληνες και τους Ρωμαίους ως "ουραίος" από το αιγυπτιακό "iaret" που σημαίνει "αυτός που έχει σηκωθεί", από την εικόνα της κόμπρας που σηκώνεται για να προστατευτεί. Η Ουατζέτ ήταν μία από τις πιο παλιές αιγυπτιακές θεότητες που αργότερα συνδέθηκε με άλλες θεότητες, όπως η Μπαστέτ, η Σεκχμέτ, η Μουτ, και η Αθώρ. Ήταν η προστάτιδα θεά της Κάτω Αιγύπτου και το μεγάλο ιερό στο Δέλτα "per-nu" ήταν υπό την προστασία της. 
Τα ταφικά φυλακτά συχνά είχαν το σχήμα του Ματιού του Ώρου. Το Ουτζάτ ή Μάτι του Ώρου ήταν το "κεντρικό σημείο" επτά βραχιολιών από χρυσό, φαγεντιανή, καρνελίτη, και λάπις λάζουλι που βρέθηκαν στη μούμια του Σωσένκ Β΄. Το Μάτι του Ώρου είχε σκοπό να προστατέψει τον Φαραώ στη μετά θάνατον ζωή και να απομακρύνει το κακό. Οι αρχαίοι Αιγύπτιοι ναυτικοί και οι ναυτικοί της Μέσης Ανατολής συχνά ζωγράφιζαν το σύμβολο αυτό στην πλώρη του καραβιού τους για να εξασφαλίσουν ασφαλές ταξίδι στη θάλασσα.

Ως ιερογλυφικό και σύμβολο

Υπάρχουν επτά διαφορετικά ιερογλυφικά που αναπαριστούν το μάτι, συνήθως στα Αιγυπτιακά "ir.t", το οποίο επίσης έχει τη σημασία "να φτιάξει (κανείς) ή να κάνει" ή "αυτός που κάνει (κάτι)". Στον Αιγυπτιακό μύθο το μάτι δεν είναι ένα παθητικό όργανο της όρασης, αλλά πιο πολύ παράγοντας δράσης, προστασίας ή οργής.    
Το Μάτι του Ώρου αναπαριστάται ως ιερογλυφικό με το D10 στη λίστα του Γκάρντινερ. Στο σύστημα χαρακτήρων Unicode για τα αιγυπτιακά ιερογλυφικά έχει το U+13080 (𓂀).
Πεδίο βολής

Διακρίσεις

Επειδή όμως οι όροι εκτέλεσης των βολών είναι διάφοροι κατά όπλο και οπλικά συστήματα (βεληνεκές, αποκλίσεις κ.λπ.), τούτο έχει ως συνέπεια τα πεδία βολών να διαφέρουν μεταξύ τους και κατά διάταξη αλλά και κατά χώρο. Έτσι βασική διάκριση αυτών είναι σε: "πεδία βολής πεζικού" στα οποία ασκούνται και σώματα ασφαλείας, "πεδία βολής πυροβολικού" και "πεδία βολής ναυτικού" που ασκούνται και δυνάμεις του Λμενικού Σώματος, και ακόμη ειδικότερα στα "πεδία βολής πυραύλων" ή πυραυλικών συστημάτων.
Όλα τα πεδία βολών ακόμη και του ναυτικού μπορεί να είναι πρόσκαιρα ή μόνιμα και να ενεργοποιούνται περιοδικά ή έκτακτα.

Πεδίο βολής πεζικού

Το πεδίο βολής πεζικού οργανώνεται συνήθως σε έδαφος ομαλό και επίπεδο απαλλαγμένο από δένδρα και ψηλούς θάμνους.

Έχει σχήμα ισοσκελούς τριγώνου ή ορθογωνίου τριγώνου (σπανιότερα). Η δε κορυφή του τριγώνου αυτού θα πρέπει να γειτνιάζει με λόφο ώστε ν΄ αποφευχθούν τυχόν κίνδυνοι από διαφεύγοντα βλήματα. Το μήκος του πεδίου αυτού θα πρέπει να φθάνει τα 2 χλμ., και η βάση του περίπου τα 500 μ.
Στο πεδίο αυτό και πολύ κοντά στη κορυφή του τοποθετείται ο στόχος ή οι στόχοι, έχοντας πίσω την πλαγιά του λόφου. Μπροστά από τη γραμμή των στόχων εξορύσσεται τάφρος καλούμενη «κρύπτη σημειωτών» βάθους 2 τουλάχιστον μέτρων και πλάτους 0,60 – 0,70 εκ. που φέρει βαθμίδες αντίθετα της πλευράς του στόχου και προστατεύεται καλώς από τυχόν εξοστρακισμούς. Έτσι οι σημειωτές καθισμένοι στις βαθμίδες παρακολουθούν τις βολές επί των στόχων και ταυτόχρονα παραμένουν προφυλαγμένοι.
Ο άξονας του πεδίου βολής πεζικού σημειώνεται στο έδαφος με ασβέστη όπου και φέρονται επ΄ αυτού ενδεικτικά οι διάφορες αποστάσεις από τον ή τους στόχους ανά 50 μ., όπου και οι γραμμές βολών απ΄ όπου επιχειρούνται μετά το παράγγελμα "πυρ" οι διάφορες βολές από τους εκπαιδευόμενους

Ιδιαίτερα μέτρα ασφάλεια για τους κατοίκους της γύρω περιοχής ενός τέτοιου πεδίου βολής δεν απαιτούνται, εκτός από την υπερκείμενη πλαγιά του λόφου που θα πρέπει να είναι αποκλεισμένη.
Πυροφόρος

Μετεξέλιξη της σημασίας της λέξης

              «Μηδέ πυροφόρος περιγενέσθαι».    «Ούτε ο πυρυφόρος (ιερό πρόσωπο) υπερίσχυσε δηλ. σώθηκε».

Ο Ηρόδοτος αναφέρει τη φράση ως στοιχείο της ολοσχερούς ήττας. Ο Ξενοφών αναφέρει στη Λακεδαιμονίων Πολιτεία ότι ήταν Ιερεύς στο στρατό των Λακεδαιμονίων που διατηρούσε τη φωτιά που ποτέ δεν σβήνονταν για τις θυσίες «λαβὼν ὁ πυρφόρος πῦρ ἀπὸ τοῦ βωμοῦ προηγεῖται ἐπὶ τὰ ὅρια τῆς χώρας
»  και ο Πολύβιος ως τη μηχανή που εξακόντιζε πυρ.
Ξένη Δημητρίου

Βιογραφικά στοιχεία

Γεννήθηκε το 1952 και κατάγεται από το Αίγιο. Σπούδασε νομικά και εισήλθε στο δικαστικό σώμα το 1978. Τον Αύγουστο του 2012 προήχθη στη θέση του αντεισαγγελέα του Αρείου Πάγου και την 1η Ιουλίου 2016 ανέλαβε προϊσταμένη της εισαγγελίας του Αρείου Πάγου, θέση από την οποία αποχώρησε την 1η Ιουλίου 2019.
Ως αντεισαγγελέας του Αρείου Πάγου συμμετείχε στην εισαγγελική έδρα στο Ειδικό Δικαστήριο που συγκροτήθηκε για την εκδίκαση της υπόθεσης του Γιώργου Παπακωνσταντίνου. Κατά τη διάρκεια της θητείας της κριτική δέχθηκε για την υπόθεση του πρώην διευθυντή της ΕΛΣΤΑΤ Ανδρέα Γεωργίου σχετικά με τις συνεχείς αναιρέσεις που ασκούσε κατά των απαλλακτικών βουλευμάτων του Συμβουλίου Εφετών.
Σκακιστική Ολυμπιάδα

Η  Σκακιστική Ολυμπιάδα είναι διετήσια σκακιστική διοργάνωση, στην οποία μετέχουν ομάδες από όλο τον κόσμο. Η διοργάνωση τελεί υπό την αιγίδα της FIDE, η οποία επιλέγει και τη διοργανώτρια χώρα.

Ιστορικά στοιχεία

Η πρώτη Ολυμπιάδα ήταν ανεπίσημη. Αρχικά είχε γίνει μια αποτυχημένη προσπάθεια να συμπεριληφθεί το σκάκι στους Ολυμπιακούς Αγώνες του 1924, που δεν τελεσφόρησε εξαιτίας των προβλημάτων με το διαχωρισμό των παικτών σε επαγγελματίες και ερασιτέχνες. Στο Παρίσι έγινε η πρώτη ανεπίσημη σκακιστική Ολυμπιάδα. Την ημέρα που ολοκληρώθηκαν οι αγώνες της ιδρύθηκε επίσημα η  FIDE, στις 20 Ιουλίου του 1924.
Η FIDE διοργάνωσε στο Λονδίνο το 1927 την πρώτη επίσημη Ολυμπιάδα. Περιστασιακά διεξάγονταν Ολυμπιάδες κάθε χρόνο, με διακοπή λόγω του Δευτέρου Παγκοσμίου Πολέμου. Από το 1950 οι Ολυμπιάδες διοργανώνονται σταθερά κάθε δύο χρόνια.

Γυναίκες

Η Σκακιστική Ολυμπιάδα γυναικών επίσης διοργανώνεται από την FIDE κάθε δύο χρόνια από το 1957. Πολυνίκης ήταν στην αρχή η Σοβιετική Ένωση.  Μετά τη διάλυση της τελευταίας, τις περισσότερες νίκες κατέκτησε η ομάδα της Κίνας.
Εθνικός ύμνος του Σουδάν

Nahnu Jund Allah Jund Al-Watan (Αραβικά: نحن جند الله جند الوطن ‎) είναι ο εθνικός ύμνος του Σουδάν.

Αραβικοί στίχοι

نحن جند الله جند الوطن *** إن دعا داعي الفداء لم نخــن
نتحدى الموت عند المحن *** نشترى المجد بأغلى ثمن
هذه الأرض لنا فليعش *** سوداننا علماً بين الأمم
يابني السودان هذا رمزكم *** يحمل العبء ويحمى أرضكم

Στίχοι στα ελληνικά (μετάφραση)

"Είμαστε ο στρατός του Θεού και της χώρας μας,

Ποτέ δεν πρέπει να αποτύχουμε όταν η πατρίδα μας καλεί να θυσιαστούμε.

Αψηφούμε το θάνατο στους δύσκολους καιρούς ,

Θα αγοράσουμε τη δόξα, με οποιοδήποτε τίμημα.

Αυτή η γη είναι δική μας, είθε το Σουδάν να ζει αναγνωρισμένο ανάμεσα στα άλλα κράτη.

Λαέ του Σουδάν αυτή είναι η σημαία σου

Που θα επωμιστεί το φορτίο και θα προστατεύει την γη σου."

Σημείωση

O σημερινός εθνικός ύμνος της Δημοκρατίας του Σουδάν ήταν αρχικά ο ύμνος των Ενόπλων Δυνάμεων της αφρικανικής χώρας. Καθώς η ανεξαρτησία είχε επισπευστεί, οι ηγέτες του Σουδάν την περίοδο εκείνη δεν είχαν γράψει έναν νέο εθνικό ύμνο και αξιοποίησαν τον ύμνο των Ενόπλων Δυνάμεων.
Mars Society

Η Mars Society είναι μια διεθνής μη κερδοσκοπική οργάνωση προώθησης διαστημικών δραστηριοτήτων, με στόχο την ενθάρρυνση της εξερεύνησης και του αποικισμού του πλανήτη Άρη. Ιδρύθηκε από τον Ρόμπερτ Ζούμπριν (που είναι μέχρι σήμερα ο πρόεδρός της) και άλλους τον Αύγουστο του 1998 και βρήκε υποστήριξη από γνωστούς συγγραφείς επιστημονικής φαντασίας και σκηνοθέτες (όπως τον Κιμ Στάνλεϊ Ρόμπινσον και τον Τζέιμς Κάμερον). Η οργάνωση προσπαθεί να πείσει κοινό και κυβερνήσεις για τα οφέλη που παρουσιάζει η εξερεύνηση του Άρη, ενώ διερευνά και τις πιθανότητες ιδιωτικών αποστολών στον πλανήτη. Η έδρα της οργανώσεως βρίσκεται στο Λέικγουντ του Κολοράντο (ΗΠΑ).
Νικόλαος Αργυριάδης

Βιογραφικά στοιχεία

Αρχικά μαθήτευσε στον πατέρα του που δίδασκε τότε στην Σιάτιστα και συνέχισε τις σπουδές του στη Βιέννη. Διετέλεσε Διευθυντής του Γυμνασίου Μυτιλήνης, Γυμνασιάρχης στη Λαμία και Σχολάρχης στις Σέρρες και στο Λεωνίδιο από το 1883. Εξέδωσε κατά την παραμονή του στην Κωνσταντινούπολη την εφημερίδα Ήλιος, ενώ στην Αθήνα εξέδωσε το περιοδικό Ευρωπαϊκός Ερανιστής (1840-1843), ενώ αργότερα εξέδωσε το φιλολογικό περιοδικό Φιλολογικός Συνέκδημος (1849-;).

Εργογραφία

Ορισμένα από τα έργα του είναι:
2562 Σαλιάπιν

Φυσικά χαρακτηριστικά

Η μέση διάμετρος του Σαλιάπιν εκτιμάται σε 20,8 χιλιόμετρα περίπου. O φασματικός τύπος του είναι άγνωστος, ενώ το γεωμετρικό άλβεδό του είναι 0,123 ± 0,030.